Dezvăluire despre Marcel Ciolacu: Are o pisică dăruită de Tudose
Mihai Tudose a povestit că anul trecut, i-a oferit premierului Marcel Ciolacu o pisică. Potrivit eurodeputatului, șeful Executivului și-a dorit foarte mult o pisică, așa că i-a oferit una cadou de Crăciun.
„Domnul Ciolacu chiar îşi dorea o pisică. E am pisici acasă. Şi-a dorit o pisică. La o discuţie înainte de tot spunea ”Îmi iau, îmi iau, îmi iau pisică, îmi iau, îmi iau”. Şi la o discuţie înainte de Crăciunul anului trecut a venit din nou vorba de „Dar ce-ţi fac pisicile?” şi a primit-o pe acea pisică cadou. Eu i-am dus-o cadou. Se vede foarte clar din această imagine că.. Ce să vă spun?”, a declarat el în emisiunea „Insider Electoral” de la Prima TV.
Mihai Tudose a povestit că acum o lună, l-a sunat pe Marcel Ciolacu în jurul orei 11 și jumătate seara. Se auzeau niște zgomote ciudate, așa că l-a întrebat ce s-a întâmplat. Premierul schimba litiera pisicii.
„Acu o lună (…) acum vă spun din casă, să mă ierte domnul prim ministru, pe la ora… cred că era 11 jumătate seara, l-am sunat cu o treabă, era totuşi ceva urgent la ora aia şi în timp ce vorbea cu mine se auzeau nişte zgomote de-astea ziceai că e într-un avion care s-a prăbuşit cu un maldăr de fiare vechi şi … La un moment dat îl întreb: «Mă, da ce faci?». «Schimb litiera la pisică». «Mă, eşti ok, dacă după 12 ore de stat la serviciu şi venit acasă, ai o treabă cu litiera la pisică». «Nu, că am grijă de ea, o iubesc, o…». Da, acesta este Marcel Ciolacu. Tot el e”, a spus acesta.
Eurodeputatul PSD a adăugat că pisica a ajuns să facă parte din familia premierului.
Marcel Ciolacu este susținut la alegerile prezidențiale
Amintim că recent, secretarul general al PSD, Paul Stănescu, a a vorbit despre strategia PSD în ceea ce privește alegerile prezidențiale. Conform acestuia, liderul partidului ar urma să beneficieze de un sprijin considerabil.
În primul rând, Paul Stănescu a afirmat vineri, în prima zi de campanie electorală, că Marcel Ciolacu „va fi unul dintre cei mai buni prim-miniștri pe care i-a avut România”. El a subliniat că, în opinia sa, actuala guvernare este una benefică.
Secretarul general al PSD a exprimat că își dorește „din tot sufletul” ca Ciolacu să devină viitorul președinte al României.
„În 2020, nu sunt martori mulţi aici, dar e preşedintele nostru, ne-a fost foarte greu. Astăzi suntem la guvernare, avem prim-ministru, avem o guvernare bună, şi eu cred că Marcel Ciolacu va fi unul dintre cei mai buni prim- miniştri care i-a avut România. Sunt multe lucruri care s-au făcut în perioadă scurtă, multe lucruri care nu se ştiu şi sigur că noi ne dorim cu toţii – cel puţin eu din tot sufletul, dar cred că şi dumneavoastră – ca Marcel Ciolacu să fie viitorul preşedinte al României”, a declarat Paul Stănescu.
De asemenea, el le-a comunicat social-democraților din Brăila că au „obligația să se ridice la nivelul cel mai înalt”. În plus, le-a cerut acestora să se angajeze activ și în cadrul scrutinului pentru Parlamentul European.
Menționăm că lista PSD-PNL de candidați pentru alegerile europarlamentare este condusă de brăileanul Mihai Tudose.
Declarația lui Paul Stănescu a fost făcută în prima zi a campaniei electorale, în cadrul evenimentului de lansare a candidaților PSD în județul Brăila.
Menționăm că Ciolacu a efectuat o vizită la șantierul naval din Brăila și la o fabrică cu 700 de angajați. În timpul acestei vizite, el a postat pe pagina sa de socializare că România produce „din ce în ce mai mult și mai bine”. Mai multe puteți citi aici.